[image: image1.jpg]



                Municipiul Iaşi

Consiliul Local
HOTĂRÂRE
privind aprobarea dării în folosinţă gratuită către  Creșa nr. 1  din cadrul Direcției Creșe Iași a unui loc de parcare situat pe Bld. Regele Mihai I al României

Consiliul Local al Municipiului Iaşi, întrunit în şedinţa ordinară în data de 01 noiembrie 2021;

Având în vedere Proiectul de hotărâre înregistrat sub nr. 116295 din 20.10.2021, inițiat de Primarul Municipiului Iași ;
Având în vedere avizul favorabil inregistrat sub nr. 331/ 29.10.2021 întocmit de Comisia Juridică și de Disciplină a Consiliului Local al Municipiului Iași;

Având în vedere avizul favorabil inregistrat sub nr. 267 /29.10.2021 întocmit de Comisia Economico Financiara a Consiliului Local al Municipiului Iași;
Având în vedere Raportul de specialitate nr. 113.521 din 13.10.2021, întocmit de către Direcția Exploatare Patrimoniu – Serviciul Administrare Parcari;
Având în vedere Referatul de aprobare nr. 113.518 din 13.10.2021 întocmit de către Direcția Exploatare Patrimoniu – Serviciul Administrare Parcari;
Având în vedere Adresa Direcției Creșe Iași, înregistrată cu nr. 28504/2021 prin care solicită acordarea în folosință gratuită a de locuri de parcare pentru buna funcționare a Creșei nr. 1 Iași situată pe Bld. Țuțora nr. 03;

Având în vedere prevederile Legii nr. 1/2011 privind Legea educației naționale, cu modificările și completările ulterioare;

Având în vedere prevederile Legii nr. 263/2007 privind înființarea, organizarea și funcționarea creșelor, cu modificările și completările ulterioare;

Având în vedere prevederile Hotararii Guvernului nr. 1252/2012 privind aprobarea metodologiei de organizare și funcționare a creșelor și a altor unități de educație timpurie antepreșcolară;

Având în vedere prevederile art. 108, lit. „d” din Ordonanta de Urgenta a Guvernului nr. 57/2019, conform căruia consiliile locale hotărăsc darea în folosință gratuită a bunurilor ce aparțin domeniului public sau privat local;

Având în vedere prevederile Ordonantei Guvernului nr. 2 din 12 iulie 2001 privind regimul juridic al contravențiilor;
Având în vedere prevederile Legii nr. 52/2003 privind transparenta decizionala in administratia publica, republicata; 
Având în vedere dispoziţiile Legii privind normele de tehnică legislativă nr. 24/2000 cu modificările şi completările ulterioare;
Având în vedere prevederile art. 129 si art. 196 alin. (1) lit. a, din Ordonanta de Urgenta nr. 57/03.07.2019, privind Codul Administrativ;
Având în vedere prevederile Ordonantei de Urgenta nr. 61 din 30 aprilie 2020, privind completarea Legii cadastrului si a publicitatii imobiliare nr. 7/1996 si pentru modificarea si completarea Ordonantei de urgenta a Guvernului nr. 57/2019 privind Codul administrativ;
HOTĂRĂŞTE:
Art. 1. Se aprobă darea în folosinţă gratuită către Creșa nr. 1 Iași din cadrul Direcției Creșe Iași  a locului de parcare nr. 06, în suprafață maximă de 15 mp și  situat pe Bld. Regele Mihai I al României, identificat conform schiței anexă, pentru o perioadă limitată de 60 luni.

Art. 2. Se împuterniceşte Primarul Municipiului Iaşi să semneze contractul dării în folosință gratuită ce se va încheia, în baza prezentei hotărâri, în termen de 30 de zile de la data comunicării prezentei hotărâri.
Art. 3. Pe toată durata folosinței dobândită conform art. (1) din prezenta hotărâre, Creșa nr. 1 Iași are următoarele obligații:
a) să folosească bunul în scopul pentru care a fost atribuit;

b) să prezinte, anual, rapoarte privind activitatea de utilitate publică desfăşurată, gradul de implementare la nivelul colectivităţii, precum şi prognoze şi strategii pentru perioada următoare;

c) să permită accesul reprezentanților Municipiului Iași pentru efectuarea controlului asupra bunului;

d) să nu modifice bunul, în parte ori în integralitatea lui;

e) la încetarea folosinţei gratuite, să restituie bunul în starea în care a fost recepționat, în afară de ceea ce a pierit sau s-a deteriorat din cauza vechimii, şi liber de orice sarcini;

f) să nu transmită, nici oneros şi nici cu titlu gratuit, folosinţa dobândită asupra bunului imobil unei alte persoane;

g) să informeze Municipiul Iași cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului;

h) să păstreze integritatea bunului imobil pus la dispoziţie, să-l întreţină în mod corespunzător, să nu-l modifice fără consimţământul prealabil al Municipiului Iași exprimat în scris, să nu-l deterioreze sau degradeze.

i) să respecte prevederile hotărârilor Consiliului Local Iași, în vigoare, privind exploatarea domeniului public destinat parcării autovehiculelor în Municipiul Iași; 

Art. 4. Cheltuielile de întreținere a locului de parcare  pe perioada celor 60 de luni, revin Creșei nr. 1 Iași din cadrul Direcției Creșe Iași. 

Art. 5. Copie după prezenta hotărâre va fi comunicată : Primarului Municipiului Iaşi;  
Direcţiei Exploatare Patrimoniu; Direcția Creșe Iași, Poliției Locale Iași si Prefectului Județului Iași.
Art. 6. (1) Punerea în aplicare a prevederilor prezentei hotărâri va fi asigurată intotdeauna cu respectarea cadrului legal incident de catre Directia Exploatare Patrimoniu. 
(2) Aducerea la cunoştinţa publică a prezentei hotărâri va fi asigurată de către Centrul de Informaţii pentru Cetăţeni.
PREŞEDINTE DE ŞEDINŢĂ, 
           
     Contrasemneaza pentru legalitate,
  Bogdan Teodor Crucianu


  Secretar General, Denisa Liliana Ionașcu
      Consilier local, 

